মোবাইল ফোন চার্জে বসিয়ে গেম খেলা অভ্যাসে দাঁড়িয়ে গিয়েছিল ছত্তিশগড়ের এক কিশোরের। আর তা করতে গিয়েই ঘটল দুর্ঘটনা। 

এই বিষয়ে অন্যান্য খবর

কনে মিলছে না, তান্ত্রিকের পরামর্শে আস্ত মোবাইল গিলে বিপাকে ‘বিয়ে-পাগল’
এবার থেকে ১৩ সংখ্যার মোবাইল নম্বর! অনুমোদন টেলিকম মন্ত্রকের


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, ছত্তিশগড়ের কোরিয়া জেলায় মোবাইল ফোন বিস্ফোরণের জেরে ১২ বছরের এক বালকের মৃত্যু হয়েছে। 
জানা গিয়েছে, কয়েকদিন আগে রবি সোনওয়ান নামে ওই বালক নতুন একটি স্মার্টফোন কেনে। পরিবারের দাবি, মোবাইল ফোন কেনার পর থেকেই সারাদিন গেম খেলায় মজে থাকত রবি। চার্জ দেওয়া অবস্থাতে মোবাইলে গেম খেলছিল রবি ও তার বন্ধু। সেই সময় আচমকাই বিস্ফোরণ হয়। বিস্ফোরণে গুরুতর ভাবে জখম হয় রবি। পরিবারের সদস্যরা তাকে উদ্ধার করে স্থানীয় একটি হাসাপাতালে নিয়ে যায়। সেখানে চিকিৎসকেরা তাকে মৃত বলে ঘোষণা করেন। 
প্রসঙ্গত, মাস দুয়েক আগে ওড়িশায় ঠিক এইরকম একটি ঘটনা সামনে এসেছিল। চার্জে বসিয়ে কথা বলতে গিয়ে মোবাইল ফোন ফেটে দিয়ে বিস্ফোরণে মৃত্যু হয়েছিল এক কিশোরীর।